Brian Fargo

Brian Fargo (født 15. desember 1962) er en amerikansk videospilldesigner, produsent, programmerer og bedriftsleder. Han er grunnlegger av Interplay Entertainment og inXile Entertainment.

 Bakgrunn 
Brian Fargo er enebarn, født i Long Beach og oppvokst i Whittier i California. Han gikk ut fra Corona del Mar High School i 1981 og brukte det neste året på studier i regi av OCC.

Da han fikk en Apple II i 1977 ble han opptatt av videospill. Han skrev et eventyrspill Labyrinth of Martagon sammen med en venn, Michael Cranford, mens han gikk på videregående. Spillet ble solgt i ca 5 eksemplarer. I 1981 utgav de to The Deamon's Forge, inspirert av eventyrspill utgitt av On-Line Systems, på eget selskap «Saber Software». Selskapet ble kjøpt opp av Boone Corporation, og Fargo fortsatte som utvikler frem til han i 1983 startet sitt eget selskap Interplay Entertainment.

 Interplay 
Interplays første spill Mindshadow ble utgitt av Activision til Apple II og Commodore 64 i 1984, uten at Fargo var med på selve utviklingen. I 1985 kom Interplays første RPG: Tales of the Unknown: Volume I - The Bard's Tale. Spillet solgte hele 407000 eksemplarer på 80-tallethttp://www.filfre.net/2016/11/memos-from-digital-antiquarian-corporate-headquarters/, og Fargo stod bak en oppfølger i 1986 og en i 1988. I 1988 kom også Battle Chess, som ble Interplays første egenpubliserte spill. Samme år utgav Fargo og Interplay Wasteland på Electronic Arts.

I 1992 tok Interplay kontakt med en av Fargos gamle venner, Allen Adham og hans partner Michael Morhaime. De designet «Rock 'N Roll Racing» for Interplay. Disse to endret senere navn på sitt studio til Blizzard. Utover 90-tallet vokste Interplay og Fargo fortsatte å lete etter talentfulle utviklere. Mot slutten av 90-tallet utviklet en gruppe innen Interplay, Black Isle Studio, rollespill som ble utgitt av nyoppstartede BioWare. Denne gruppen laget Baldur's Gate, som ble en stor suksess, og ble etterfulgt av Icewind Dale og kritikerroste Planescape: Tornment. I 1997 kom Fallout, inspirert av Fargos Wasteland, og med Fargo selv som utgiver.

I 1996 ble Fargo rangert som den tredje mest innflytelsesrike innen spillindustrien til alle tider av Computer Gaming World, slått at EA-grunnlegger Trip Hawkins og Ken Williams.CGW 148: «The 15 Most Influential Industry Players of All Time».

I 1998 fikk Interplay finansielle problemer og ble kjøpt opp av Titus Software. Fargo og de nye eierne samarbeidet ikke veldig godt, og i 2000 tok Titus kontroll over Interplay og Fargo gikk av.

 InXile Entertainment 
I 2002 grunnla «eksil-leder» Brian Fargo et nytt selskap, InXile Entertainment. Fargo og InXile utgav blant annet en ny versjon av Bards Tale for Vivendi Universal Games i 2004 og Hunted: The Demon's Forge for Bethesda i 2011. Ved hjelp av Kickstarter prøvde Fargo å få fansen til å finansiere et nytt Wasteland 2. Den andre dagen nådde de målet på 900000$, og totalt kom det inn nesten 3 millioner dollar.https://www.kickstarter.com/projects/inxile/wasteland-2 Da Wasteland 2 kom i 2014 var Fargo produsent. Suksessen med Kickstarter gjorde at også
Torment: Tides of Numenera ble lansert som prosjekt i 2013. Det nådde målet sitt på 6 timer og samlet inn over 4 millioner dollar.https://www.kickstarter.com/projects/inxile/torment-tides-of-numenera Fargo var produsent da spillet kom i 2017.

Fargo har sagt at han vil pensjonere seg etter at Wastelands 3 blir lansert i 2019.http://www.eurogamer.net/articles/2017-03-23-inxile-boss-brian-fargo-plans-to-retire-after-wasteland-3-ships

 Referanser 

 Eksterne lenker 





Kategori:Dataspilldesignere fra USA